আন্দালুসিয়া
আন্দালুসিয়া বা আন্দালুথিয়া (স্পেনীয়: Andalucía [andaluˈθi.a] বা [andaluˈsi.a]) স্পেনের একটি স্বায়ত্তশাসিত অঞ্চল। এটি স্পেনের স্বায়ত্তশাসিত অঞ্চলগুলোর মধ্য সবচেয়ে জনবহুল এবং দ্বিতীয় বৃহত্তম। এর রাজধানী সেভিয়া। আন্দালুসিয়া উত্তরে রয়েছে এসত্রেমাদুরা এবং কাস্তিয়া-লা মাঞ্চা; পূর্বে মুর্থিয়া এবং ভূমধ্যসাগর; পশ্চিমে পর্তুগাল এবং আটলান্টিক মহাসাগর (দক্ষিণ-পশ্চিম); দক্ষিণে ভূমধ্যসাগর (দক্ষিণ-পূর্ব) এবং আটলান্টিক মহাসাগর (দক্ষিণ-পশ্চিম) এবং একেবারে দক্ষিণ অংশে জিব্রাল্টার প্রণালী যা স্পেন এবং মরক্কোকে পৃথক করেছে। দক্ষিণে ইংরেজ উপনিবেশ জিব্রাল্টার অবস্থিত যার প্রায় সোয়া তিন মাইল সীমান্ত রেখা আন্দালুসিয়ার প্রদেশ কাদিথের সাথে অবস্থিত।